Here is a page extracted from Wikipedia that may contain CSS, HTML, and a lot of unformatted text.

Title: سيمون سيلفا
Content: سيمون سيلفا (Simone Silva) (15 اغسطس 1928 - 30 نوفمبر 1957) ممثلة فرنسية من اصل ايطالى ، اسمها الحقيقى مارتا سيمون دى بولار (Martha Simone de Bouillard) .

نشأتها 
اتولدت سيمون سيلفا يوم 15 اغسطس 1928 فى القاهره عاصمة مصر من أب فرنساوى وأم إيطالية كانوا عايشين فى مصر فى الوقت ده . وفى سنة 1946 اتجوزت مواطن بريطانى كان عايش فى مصر وسافرت معاه للملكه المتحده وهناك خدت الجنسية البريطانية .

سيمون سيلفا كانت دايما بتقول انها مستعدة تعمل أى حاجة علشان صورها تتنشر فى الجرايد ، وهى كانت جريئة جدا ومابتتكسفش من اى حد وماكانش بيهمها اى رد فعل نتيجة اى تصرف كانت ممكن تعمله .

فى سنة 1950 سافرت سيمون سيلفا لامريكا واشتغلت هناك موديل لأغلفة مجلات الموضة ، وفى سنة 1951 بدأت مشوارها فى عالم السينيما بدور صامت فى فيلم Lady Godiva Rides Again ، وبعد كده مثلت أدوار اكبر فى أفلام South of Algiers و Escape by Night و The Weak and the Wicked

فضيحة سيمون سيلفا فى مهرجان كان سنة 1954 
اتسببت سيمون سيلفا فى ازمة كبيرة لما شاركت فى مهرجان كان السينمائى الدولى سنة 1954 وظهرت قدام عدسات المصورين وهى بتتمشى على شاطئ الريفييرا الفرنسيه مع الممثل الامريكى الراحل روبرت ميتشوم (Robert Mitchum) وهى عريانة من فوق وماكانتش لابسة سوتيان وكانت مغطية بزازها بإيديها بس . ولما اتنشرت الصور دى فى جرايد ومجلات كتيرة على مستوى العالم ، اضطرت إدارة مهرجان كان وقتها انها تعلن عدم معرفتها بالصور دى وأنها مجرد دعاية مبتذلة ورخيصة هدفها التغطية على الاخبار الفنية الجادة للمهرجان ، وقررت طرد سيمون سيلفا من المهرجان .

وفاتها 
فى يوم 30 نوفمبر 1957 ماتت سيمون سيلفا فى شقتها فى لندن عاصمة المملكه المتحده بعد اصابتها بنزيف فى المخ .

مصادر

وصلات خارجية 
 
 

ممثلات فرنساويات
ممثلات اغراء
فرنساويين طليان